จับตาประชุมบอร์ด IFEC วันนี้ “ทวิช” โหวตแก้ปัญหาหนี้ไหม?
จับตาประชุมบอร์ด IFEC วันนี้ (11 พ.ค.) “ทวิช” โหวตแก้ปัญหาหนี้ตามแผน "หมอวิชัย" ไหม?
11 พ.ค. 2560

ผู้สื่อข่าวรายงานว่า บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC ได้มีการจัดการประชุมคณะกรรมการบริษัทในวันนี้ (11 พ.ค.) เพื่อพิจารณาดำเนินการแก้ไขหนี้และแต่งตั้งที่ปรึกษาทางการเงิน
หลังจากที่บริษัทการประชุมสามัญประจำปี 2560 เมื่อวันที่ 2 พฤษภาคม 2560 โดยบริษัทได้นำมติที่ประชุมดังกล่าวไปจดทะเบียนเปลี่ยนแปลงกรรมการต่อนายทะเบียนบริษัทมหาชน จำกัด กับกรมพัฒนาธุรกิจการค้าแล้ว ซึ่งขณะนี้อยู่ระหว่างการดำเนินการของนายทะเบียน
ทั้งนี้เป็นที่น่าจับตาว่าการประชุมคณะกรรมการในวันนี้จะสำเร็จไปได้ด้วยดีหรือไม่ และฝั่งของนายทวิช เตชะนาวากุล ผู้ถือหุ้นใหญ่ IFEC จะให้ความร่วมมือในการแก้ไขปัญหาหนี้สินของบริษัทในครั้งนี้หรือไม่เนื่องจากที่ผ่านมานายทวิช ได้ทำการยื่นคำร้องต่อศาลแพ่งขอให้มีคำสั่งเพิกถอนมติที่ประชุมผู้ถือหุ้นสามัญประจำปี 2560 ของ IFEC เมื่อวันที่ 2 พ.ค.60 ที่ผ่านมา ซึ่งมีการคัดเลือกกรรมการใหม่แทนกรรมการที่ครบวาระ 3 คน